Krystyna Prońko

Krystyna Prońko (s. 14. tammikuuta 1947 Gorzów Wielkopolski) on puolalainen laulaja-lauluntekijä.

Prońko valmistui Katowicen musiikkiakatemiasta. Hän menestyi 1970-luvulla eri laulukilpailuissa ja esiintyi suurilla jazzfestivaaleilla, kuten Jazz Jamboreessa ja Prahan jazzfestivaalilla. Vuosina 1973, 1975, 1979 ja 1987 Prońko palkittiin Puolalaisen laulun kansallisfestivaaleilla Opolessa. Hän on julkaissut lukuisia sooloalbumeita ja tehnyt yhteistyötä Respekt-, Skaldowie- ja Czerwone Gitary -yhtyeiden kanssa.

Prońko on työskennellyt musiikkijournalismin parissa ja opettanut laulua esimerkiksi Katowicen musiikkiakatemiassa. Hänelle myönnettiin vuonna 2008 hopeinen Gloria Artis -mitali kulttuuriansioista.

Lähteet 

Puolalaiset jazzlaulajat
Laulaja-lauluntekijät
Vuonna 1947 syntyneet
Elävät henkilöt